Eternal Word Television Network

Eternal Word Television Network (EWTN) er et amerikansk katolsk TV-selskap.

EWTN ble grunnlagt av nonnen Moder Angelica i hennes kloster Our Lady of the Angels Monastery i Irondale i Alabama. Det ble lansert i august 1981. Moder Angelica var vertinne for programmet Mother Angelica Live, frem til 2001 da hun trakk seg tilbake etter at hun var blitt rammet av slag og andre helseproblemer.

Eternal Word Television Network er (2024) ikke bare det største katolske fjernsynsnettverk i Amerika, men, hevdes det, «verdens største religiøse medienettverk», og det når et til (ifølge nettverket selv) 425 millioner mennesker i 160 land, med elleve nettverk.

Historikk, utvikling
I sine tidligste faser sendte EWTN katolsk programmering fra et bredt spekter av katolske kilder, alt fra karismatiske katolske programskapere, som Michael Manning, til programmer fokusert på sosial reform og sosial rettferdighet, som Christopher Closeup, og undervisende doktrineoerienterte programmer tilrettelagt av geistlige.

På begynnelsen av 1990-tallet begynte EWTN å produsere mer av sin egen programmering. Denne innsatsen markerte et betydelig konservativt skifte i dens generelle orientering, der programmer om sosial rettferdighet og reformspørsmål som gradvis ble eliminert og erstattet av lære- og dialogprogrammer. Skiftet var tydelig i den daglige kringkasting av messen, som i 1992 begynte å innlemme latinske deler i liturgien, og gradvis eliminerte samtidsmusikken. Noen messer er imidlertid forblitt helt på engelsk, og noen inkluderer mer samtidsmusikk. På julaften 1993 vendte mor Angelica og nonnene i hennes orden tilbake til sine tradisjonelle habitter. Fra 1992 og utover inkluderte de latinske delene av messen Gloria, introduksjonen av evangelielesningene, Sanctus og resten av messen etter det store Amen, som begynte med Fadervår.

Fra 1982 til 1994 hadde nettverket konkurranse fra en annen katolsk kringkaster, Catholic Telecommunications Network of America. Dette nettverket var stættet av National Conference of Catholic Bishops som hadde støttet dette tiltaket med med 30 millionioner dollar før det mislyktes.

I 2000, «midt under en apostolisk visitasjon av San Juans erkebiskop  Roberto González Nieves» som skulle granske Moder Angelicas lederstilling over stasjonen og klosteret, overlot Moder Angelica kontrollen over EWTN til et styre bestående av lekfolk.

Blant de mest bemerkelsesverdige ukentlige programmer ble The Journey Home og Life on the Rock. The Journey Home, ledet av Marcus Grodi, var intervjuer til den katolske tro. Blant dem som ble oppsøkt og presentert i asamtaleprogrammen, var biskop Bernt I. Eidsvig av Oslo katolske bispedømme. Grodi selv var selv en presbyteriansk pastor som konverterte til den katolske tro i 1992. Selv om mange gjester er tidligere protestanter, dukker folk med annen religiøs bakgrunn (som jødedommen) og tidligere ateister opp av og til. Life on the Rock  ble ledet av pastor Mark Mary fra MFVA og Doug Barry.

HD-feeden ble tilgjengelig for Comcast-kunder i og rundt Richmond i Virginia 11. mai 2010.

I oktober 2011 ble EWTN tilgjengelig via Roku-streamingspilleren. Spilleren tilbæd seks direktesendte kanaler av EWTN uten kostnad, på engelsk, spansk og tysk, slik at brukere kunne se kanalen på TV-ene sine. I tillegg, ved å velge EWTN-programmer, kan de sees via video-on-demand-alternativet, og en live-feed av EWTN Radio er tilgjengelig.

EWTN sender ofte spesialprogrammering: feriespesifikke programmer; dekning av pavenes dødsfall; det pavelige konklave, valg, innvielser og besøk; messene julaften, jul og påske; ordinasjoner av biskoper, erkebiskoper og kardinaler; og Verdensungdomsdag.

EWTN finansieres av seerdonasjoner; i 2012 var inntektene $43,6 millioner og utgiftene $40,2 milioner.EWTN, Charity Navigator, lest 2015-02-19

EWTN sender nyhetsprogrammet EWTN News Nightly, driver radiostasjonen WEWN og i 2011 kjøpte man opp tidsskriftet National Catholic Register.

 Referanser 

 Eksterne lenker 
 Offisielt nettsted

Kategori:TV-kanaler fra USA
Kategori:Selskaper etablert i 1981
Kategori:Medier
Kategori:Katolske kommunikasjonsmedier
Kategori:Religiøse organisasjoner etablert i 1981
Kategori:1981 i USA
Kategori:Katolsk karismatisk fornyelse